Diari Oficial de la Generalitat Valenciana


Sumari del DOGV 3778, del 23-06-2000 (2000/4752)

ORDRE de 26 de maig de 2000, de la Conselleria de Cultura i Educació, per la qual es reclassifica com a centre professional d'ensenyaments musicals amb canvi de domicili el centre autoritzat de música Centre d'Estudis Musicals d'Onda, d'Onda (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/4752


Data del document
:   26-05-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Onda
    * educació artística

ORDRE de 26 de maig de 2000, de la Conselleria de Cultura i Educació, per la qual es reclassifica com a centre professional d'ensenyaments musicals amb canvi de domicili el centre autoritzat de música Centre d'Estudis Musicals d'Onda, d'Onda (Castelló). [2000/A4752]
  
L'expedient ha estat iniciat pel representant del Centre d'Estudis Musicals d'Onda, codi 05737558, situat en la plaça Sant Cristòfol, 21, d'Onda (Castelló), en sol·licitud de reclassificació com a centre professional i autorització per a impartir ensenyaments de música de grau elemental i mitjà corresponents a la nova ordenació del sistema educatiu, així com de canvi de domicili del centre.
  
Per Resolució de 20 de juliol de 1999, de la Direcció General de Centres Docents, s'aprovà la proposta d'instal·lacions i ús educatiu dels espais reflectits en la documentació tècnica presentada per a obtindre la reclassificació com a centre professional, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de Castelló, vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir a allò que es sol·licita.
  
Vista la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartixen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar com a centre professional, per a impartir ensenyaments de música de grau elemental i mitjà corresponents a la nova ordenació educativa amb canvi de domicili, el centre que més avall s'indica, en les condicions que s'especifiquen:
  
Denominació genèrica: centre autoritzat professional d'ensenyaments musicals. Denominació específica: Centre d'Estudis Musicals d'Onda.
  
Actual domicili: plaça Sant Cristòfol, 21.
  
Nou domicili: carrer de la Concepció, 62 (C. P. Pío XII).
  
Localitat: Onda.
  
Província: Castelló.
  
Codi: 89770624.
  
Titular: Societat Unió Musical Santa Cecília d'Onda.
  
Ensenyaments que s'autoritzen: ensenyaments de música de grau elemental i mitjà de la nova ordenació educativa següents: Flauta Travessera, Oboè, Clarinet, Fagot, Saxofon, Trompa, Trompeta, Trombó, Tuba, Percussió, Violí, Viola, Violoncel, Piano i Guitarra.
  
Així mateix, el centre haurà d'impartir els ensenyaments complementaris requerits tant en el Decret 151/1993, de 17 d'agost (DOGV 02.09.1993), com en el Decret 2618/1966, de 10 de setembre (BOE de 24.20.1966), per a completar els estudis de les especialitats instrumentals que s'autoritzen.
  
Nombre de llocs escolars:
  
- Grau elemental: 200 llocs escolars.
  
- Grau mitjà: 180 llocs escolars.
  
Segon
  
El centre gaudirà de plenes competències acadèmiques en totes les matèries, corresponents al nou sistema educatiu autoritzades.
  
Tercer
  
Sense perjudici d'allò establit en l'apartat segon, i en compliment de la disposició addicional quarta del Reial Decret 321/1994, el centre queda adscrit, a efectes purament administratius, al Conservatori Professional de Música Mestre Tàrrega, de Castelló, codi número 22454307.
  
Quart
  
La present autorització esdevindrà efectiva des de l'inici del curs acadèmic 1999/2000, però resta condicionada a l'acreditació, davant la Direcció Territorial de Cultura i Educació de Castelló, i per part de la titularitat, en cadascun dels cursos acadèmics, que el Consell Escolar Municipal inclou l'activitat del centre musical en el programa d'utilització del centre públic.
  
Cinqué
  
Qualsevol modificació dels termes d'esta ordre requerirà la preceptiva autorització de l'administració educativa.
  
DISPOSICIÓ ADDICIONAL
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 26 de maig de 2000
  
El conseller de Cultura i Educació,
  
MANUEL TARANCÓN FANDOS